Paartjie beseer na voertuig klip trefŉ Paartjie is Vrydagaand ernstig beseer nadat hul voertuig ŉ groot klip op die R70 buite Rosendal in die Vrystaat getref het. “Die bestuurder het beheer oor sy bakkie verloor nadat die versperring getref is,” sê Jeffrey Wicks, ‘n woordvoerder van Netcare911. “Die bakkie het omgeslaan en verskeie kere gerol voor dit tot stilstand gekom het. Die paartjie is ernstig in die voorval beseer. Albei is op die toneel gestabiliseer en na ŉ hospitaal in Senekal geneem. Die polisie ondersoek die voorval,” sê hy. Maroela Media het vroeër berig dat rowers verskeie paaie met voorwerpe versper om sodoende motoriste te dwing om tot stilstand te kom. Rowers gebruik groot klippe of betonstukke om paaie te verper. Voertuie wat die klippe tref, se bande bars en die bestuurder moet dan van die pad aftrek, waarna die motoriste beroof word. Lees die berig hier.